Telestes (syn Aristoméda)

Telestes alebo Telestés (Telestes/iný prepis Telestés) bol kráľ Korintu (pravdepodobne mýtický) v 8. stor. pred Kr.Pausanias, Periégésis tés Hellados, 2,4,4.

Telestes bol syn korintského kráľa Aristoméda. Keď Aristomédes zomrel, Telestes bol ešte len malým dieťaťom,Eusebios, Kronika 2,221.Diodoros, Bibliotheca historia, 7, frag. 9. preto sa regentstvom poveril jeho mladší brat Agémón, ktorý však svoju funkciu zneužil a zmocnil sa trónu. Po Agémónovi nastupil na trón jeho syn Alexandros. Antický autor Eusebios uvádza, že Alexandros bol po dvadsaťpäťročnej vláde zabitý Telestom, ktorý následne vládol dvanásť rokov.Hieronymus, Chronicon, 146-147. Podľa Pausania nenávideného Telesta zavraždili Arieus a Perantas a po ňom už nevládli králi, ale každoročne volení prytanovia. Iní antickí autori však uvádzajú, že vláda prytanov nastala až po jeho následníkovi Automenovi. 

 Referencie 

Kategória:Vládcovia Korintu